เรื่องร้องเรียน (ท่อระบายน้ำ,จราจร,ถนน,ร้องเรียน,ความปลอดภัย,น้ำท่วม,แสงสว่าง) วันที่ 2023-09-06 08:23:23 — แขวงคันนายาว เขตคันนายาว จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660035315

ขอความช่วยเหลือให้หน่วยงานภาครัฐลงพื้นที่พูดคุยถึงปัญหาต่างๆ  ในพื้นที่บริเวณถนนเสรีไทย ซอยเสรีไทย 34 (ไม่ระบุแขวง) เขตคันนายาว กรุงเทพมหานคร เนื่องจากผู้ร้องแจ้งว่าซอยเสรีไทย 34 จะมี 2 ซอยคู่กันอยู่และบริเวณนั้นมีบ้านเรือนของประชาชนอาศัยอยู่ประมาณ 20 หลังคาเรือนรวมไปถึงบ้านเช่า อพาร์ทเมนท์ เป็นต้น ซึ่งในช่วงระยะเวลาประมาณ 30 กว่าปีมานี้มีการนำเสาไฟฟ้าเข้าปักเอาไว้ประมาณ 20 ต้น เพื่อเตรียมที่จะติดตั้งไฟฟ้าส่องสว่างริมทาง แต่ปรากฏว่าจนถึงปัจจุบันยังไม่มีการติดตั้งไฟฟ้าส่องสว่างริมทางให้แต่อย่างใด เพราะมีการอ้างว่าทางเอกชนไม่อนุมัติไม่อนุญาตให้ติดตั้งไฟฟ้าส่องสว่างริมทางที่เสาไฟฟ้าดังกล่าว ผู้ร้องเกิดข้อสงสัยว่าทำไมเข้าปักเสาได้แต่ทำไมติดตั้งอุปกรณ์พ่วงไฟฟ้าไม่ได้ทั้งที่ในพื้นที่มีประชาชนอาศัยอยู่จำนวนค่อนข้างมาก แต่พารามิเตอร์ดึงเข้าดึงออกได้ไม่ต้องขออนุญาตเจ้าของที่ อีกทั้งในพื้นที่ดังกล่าวไม่มีการพัฒนา เช่น มีน้ำเน่า ถนนในซอยมีความขรุขระ ไม่มีท่อระบายน้ำ น้ำท่วมบ่อยครั้ง สาเหตุที่ประสบปัญหาเช่นนี้เป็นเพราะเอกชนไม่ยอมเซ็นอนุมัติให้กรุงเทพมหานครเข้ามาดำเนินการพัฒนา ซึ่งเจ้าของที่ดินเองก็เดินและใช้รถสัญจรผ่านบริเวณดังกล่าวแต่ก็ไม่เข้าใจว่าทำไมถึงไม่ยอมอนุมัติให้กรุงเทพมหานครเข้ามาดำเนินการพัฒนา ทำให้บริเวณดังกล่าวมืดมากเสี่ยงต่อการเกิดอุบัติเหตุและการก่ออาชญากรรม ส่งผลให้ได้รับความเดือดร้อนเป็นอย่างมาก ทำให้บริเวณดังกล่าวมืดมากเสี่ยงต่อการเกิดอุบัติเหตุและการก่ออาชญากรรม ซึ่งกรณีดังกล่าวถูกจำกัดด้วยข้อกฎหมายเพราะได้เคยมีการพูดคุยกับทางสำนักงานเขตและกรุงเทพมหานครมาแล้ว ผู้ร้องจึงประสงค์ให้หน่วยงานที่เกี่ยวข้องเข้าไปสำรวจพูดคุยกับประชาชนและตรวจสอบว่าปัญหาคืออะไร สามารถทำได้หรือไม่ ประชาชนอาศัยกันอย่างไร เพราะพื้นที่ดังกล่าวไม่สามารถมีประธานชุมชนได้ เพราะถ้าหากประชาชนร้องขอให้ดำเนินการติดตั้งไฟฟ้าส่องสว่างริมทางก็อาจจะถูกปฏิเสธด้วยข้อกฎหมายก็ได้ว่าเป็นพื้นที่เอกชนหากเจ้าของที่ดินไม่อนุมัติก็ไม่สามารถทำได้ หากลงมาพูดคุยเผื่อจะสามารถหาทางออกร่วมกันได้ เพื่อให้เป็นไปตามนโยบายของนายกรัฐมนตรีนายเศรษฐา ทวีสิน ที่มีการพูดเมื่อวันที่ 4 กันยายน 2566 ว่า "อย่าให้ประชาชนติดขัดด้วยข้อกฎหมายมีอะไรต้องถึงประชาชนอย่าติดขัดด้วยงบประมาณ" และเพื่อเป็นการช่วยเหลือประชาชนในระยะยาวต่อไป เบื้องต้นได้พูดคุยกับเจ้าของที่แล้วแต่เจ้าของที่ยังมีข้อกังขาและอาจจะไม่ค่อยเข้าใจข้อกฎหมาย 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata